На основу члана 99. став. 20 Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14 и 145/14), члана 69. Одлуке о отуђењу, давању у закуп, прибављању и размени грађевинског земљишта у јавној својини општине Владичин Хан („Сл. гласник Града Врања“, бр. 6/16), члана 32. Закона о локалној самоуправи („Сл. гласник РС“ 129/07 и 83/14 - др. закон) и чл. 41. и 138. Статута Општине Владичин Хан („Службени гласник Пчињског округа“ бр. 21/08 и 8/09 и „Службени гласник Грaда Врања“ бр. 11/2013), Скупштина општине Владичин Хан, на седници одржаној дана 22.10.2016. године, донела је

**ОДЛУКУ О ПРИБАВЉАЊУ НЕПОСРЕДНОМ ПОГОДБОМ НЕИЗГРАЂЕНОГ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ОПШТИНЕ ВЛАДИЧИН ХАН**

**Члан 1**

Овом одлуком у јавној својини општине Владичин Хан, за потребе изградње улице Саве Ковачевића у Владичином Хану, прибавља се непосредном погодбом, неизграђено грађевинско земљиште и то кп.бр. 3999/2 површине 492 м2, уписана у лист непокретности бр. 2728 КО Владичин Хан, чији је власник Цветковић (Стојан) Радосав из Владичиног Хана, ул. Јурија Гагарина бр. 6.

**Члан 2**

 Непокретност из члана 1. ове одлуке прибавља се у јавну својину општине Владичин Хан по цени од 1.066,00 динара по 1 м2, што за укупну површину предметне парцеле износи 524.472,00 динара.

**Члан 3**

Ближа права и обавезе између општине Владичин Хан и Цветковић (Стојан) Радосава из Владичиног Хана, ул. Јурија Гагарина бр. 6, регулисаће се уговором о прибављању неизграђеног грађевинског земљишта, који ће се потписати након ступања на снагу ове одлуке и прибављања мишљења надлежног правобранилаштва.

**Члан 4**

У име општине Владичин Хан уговор о прибављању грађевинског земљишта потписаће председник општине или лице које он овласти.

**Члан 5**

Ова одлука ступа на снагу осмог дана од дана објављивања у "Службеном гласнику града Врања".

**СКУПШТИНА ОПШТИНЕ**

 **ВЛАДИЧИН ХАН**

 **БРОЈ: 06-104/11/2016-01**

 **ПРЕДСЕДНИЦА**

 **Данијела Поповић**